Xulyu yenna-as:  A baba Muḥ! A baba Muḥ!... Acu i k-yuɣen akkagi tura keččini?... Dabuṛ, a sidi sefhem-iyi-d tura... Ayɣer i tbeddleḍ lqecc-ik!... Ṣṣbeḥ-agi mi d-neqleɛ seg Paris, telsiḍd mliḥ... Teffɣeḍ-d zeddigeḍ. Imir tura mi d-nuweḍ ɣer dagi ɣer tmurt, terriḍ iman-ik d aklucaṛ! Iih! Ayɣer akkagi tura terriḍ iman-ik d aklucaṛ?!...  Ṭunyu yenna-as:  Ṛǧu! Ṛǧu! Ṛǧu!... Ula d nekkini ihi tura, Ṛǧu ad ak-id-ḥkuɣ, imi tebɣiḍ ad ak-id-ḥkuɣ. (Yenna-as :)  A wlidi nekkini taqsiḍt-iw, meqqret.  (Yenna-as :)  Nekkini baba zik-nni, ad t-yeṛḥem Rebbi... Tebɣiḍ ad ak-id-iniɣ acu i ixeddem baba zik-nni?... Lukan ak-d-inniɣ acu i ixeddem baba zik-nni, ur tettamneḍ ara... Nekkini baba zik-nni, yella yettxiḍi tibardiwin dagi deg taddart-agi-nneɣ!... Taddart-agi-nneɣ, qqaren-as Izarazen. Ma d baba,